Priedas Nr. 27

PATVIRTINTA

Kauno r. Ežerėlio

pagrindinės mokyklos direktorius

2015-08-31 d. įsakymu Nr. 90

**PAGALBOS TEIKIMO TVARKA**

**SPECIALIŲJŲ UGDYMOSI POREIKIŲ TURINTIEMS MOKINIAMS**

 **I. Bendrosios nuostatos**

1. Mokyklos pagalbos teikimo tvarka specialiųjų ugdymosi poreikių turintiems mokiniams nustato pagalbos tikslą, uždavinius, teikėjus, gavėjus bei organizavimą.

2. Pagalbos teikimas specialiųjų ugdymosi poreikių turintiems mokiniams – tai pedagoginių priemonių sistema, padedanti užtikrinti šių mokinių ugdymą.

3. Pagalbos teikimas specialiųjų ugdymosi poreikių turintiems mokiniams mokykloje organizuojamas vadovaujantis Lietuvos Respublikos švietimo įstatymu, kitais įstatymais, Švietimo ir mokslo ministerijos teisės aktais ir šia tvarka.

**II. Pagalbos tikslai ir uždaviniai**

4. Pagalbos tikslas – didinti specialiųjų ugdymosi poreikių turinčio mokinio ugdymosi veiksmingumą.

5. Uždaviniai:

5.1. nustatyti mokinio specialiuosius ugdymosi poreikius ir juos tenkinti;

5.2. stiprinti mokytojų gebėjimą ugdyti mokinius, turinčius specialiųjų ugdymosi poreikių, mokytojų ir tėvų (globėjų, rūpintojų) bendradarbiavimą;

5.3. sukurti palankias ugdymosi sąlygas specialiųjų ugdymosi poreikių turintiems mokiniams.

**III. Pagalbos teikėjai ir gavėjai**

6. Pagalbos mokiniams teikėjai – logopedas, psichologas, socialinis pedagogas, klasės (dalyko) mokytojas.

7. Pagalbos gavėjai – specialiųjų ugdymosi poreikių turintys mokiniai.

**IV. Pagalbos organizavimas**

8. Pagalba teikiama, kai:

8.1. į mokyklos psichologą ir/ar socialinį pedagogą individualiai kreipiasi mokinys arba jo tėvai;

8.2. ją skiria mokyklos Vaiko gerovės komisija ar pedagoginė psichologinė tarnyba.

9. Klasės (dalyko) mokytojas:

9.1 pastebėjęs mokinio ugdymosi sunkumus, apie tai informuoja mokyklos Vaiko gerovės komisiją, kuri atlieka mokinio specialiųjų ugdymosi poreikių pirminį įvertinimą;

9.2. rengia reikalingą dokumentaciją, jei mokinį nusprendžiama vertinti pedagoginėje psichologinėje tarnyboje dėl specialiojo ugdymosi ir/ar švietimo pagalbos skyrimo;

9.3. su logopedu(kuris mokykloje atlieka spec. pedagogo funkcijas) aptaria mokinio pasiekimus, numato tinkamus darbo būdus ir metodus;

9.4. konsultuojamas logopedo rengia pritaikytas ar individualizuotas programas;

9.5. vertina mokinio pažangą ir pasiekimus pagal programoje numatytus pasiekimus;

9.6. pastebėjęs mokinio, mokomo pagal pritaikytą ar individualizuotą bendrojo ugdymo programą, žymų mokymosi rezultatų pagerėjimą, kreipiasi į mokyklos Vaiko gerovės komisiją dėl programos nutraukimo.

10. Mokyklos logopedas kaip specialusis pedagogas:

10.1. atlieka mokinio pedagoginį vertinimą, nustato jo žinių, mokėjimų ir įgūdžių lygį bei

specialiuosius ugdymosi poreikius;

10.2. numato ugdymo tikslus ir uždavinius bei jų pasiekimo metodus ir būdus;

10.3. veda individualias, pogrupines ir grupines pratybas;

10.4. padeda mokiniams įsisavinti mokomųjų programų turinį ir lavina pažinimo funkcijas;

10.5. pataria mokytojams, kaip pritaikyti mokomąją medžiagą ir metodines priemones, pritaikyti ir individualizuoti Bendrąsias programas;

10.6. konsultuoja tėvus (ar vaiko globėjus, rūpintojus), mokytojus, teikia jiems metodinę pagalbą specialiųjų ugdymosi poreikių turinčių mokinių ugdymo klausimais.

11. Mokyklos logopedas:

11.1. įvertina mokinių kalbos raidos ypatumus, nustato kalbos ir kalbėjimo sutrikimus;

11.2. šalina mokinių kalbos ir kalbėjimo sutrikimus;

11.3. numato specialiosios pedagoginės pagalbos teikimo tikslus ir uždavinius, jų pasiekimo būdus ir metodus, atitinkančius specialiuosius mokinio poreikius ir galimybes, ir juos taiko;

11.4. sudaro individualias, pogrupines ir grupines mokinių kalbos ugdymo programas, jas taiko;

11.5. konsultuoja mokytojus, sudarant pritaikytas ir individualizuotas bendrojo ugdymo programas, rengiant metodinę medžiagą;

11.6. bendradarbiauja su specialiųjų ugdymosi poreikių turinčių mokinių tėvais, kitais asmenimis, tiesiogiai dalyvaujančiais ugdymo procese.

12. Mokyklos psichologas:

12.1. įvertina mokinio galias ir sunkumus, asmenybės ir ugdymosi problemas, specialiuosius ugdymosi poreikius;

12.2. lavina mokinių kognityvines funkcijas individualių ir grupinių užsiėmimų metu;

12.3. vykdo psichologinių problemų prevenciją: rengia, organizuoja ir įgyvendina prevencines programas bei priemones;

12.4. stiprina mokytojų, tėvų (globėjų, rūpintojų) gebėjimą bendrauti su mokiniais, turinčiais psichologinių problemų;

12.5. kuria palankias psichologines sąlygas ugdymo (-si) procese.

13. Mokyklos socialinis pedagogas:

13.1. įvertina ir padeda mokiniams spręsti įvairias iškylančias problemas (pagrindinių mokinio reikmių tenkinimas, saugumo užtikrinimas, socialinė adaptacija ir kt.);

13.2. teikia mokiniams socialinę pedagoginę pagalbą, veda individualius ir grupinius užsiėmimus;

13.3. organizuoja ir inicijuoja socializacijos programų kūrimą;

13.4. renka informaciją, ją analizuoja ir daro išvadas apie socialinės rizikos grupės mokinius;

13.5. atstovauja vaikui ir gina jo teises švietimo įstaigoje ir už jos ribų.